laion/Wikipedia-Exotic huggingface dataset:
לילית נגר

לילית נגר (נולדה ב-22 באוגוסט 1935) היא שחקנית, זמרת ושדרנית ישראלית. הייתה פעילה במיוחד בטלוויזיה הישראלית בערבית, שם היא מכונה לילא נג'אר (ليلى نجار). לילית נגר נולדה בארץ ישראל בשנת 1935, בשכונת נווה צדק שבתל אביב. בינקותה, משפחתה עברה למצרים ושבה לישראל בשנת 1950, כאשר היא הייתה בת 15. שירה המוקלט הראשון של נגר הפך ללהיט כשהייתה בת 17. את השם "לילית נגר" הציע לה הפזמונאי אברהם ברושי. בשנות ה-50 כיכבה לילית נגר בשירי עמנואל זמיר, כגון "דבקה רפיח" ("לי יומי ולי לילי"), ולצידם ביצעה גם להיטים לועזיים שתורגמו לעברית ("לימון לימונרו", "אל תיקח הכל ללב"). בשנת 1954 ביצעה את השיר "נגן נגנה" (המוכר כיום בשם "צל עץ תמר"), אשר יצא כתקליט בהפקת חברת התקליטים "מקולית". נגר זכתה במקום השלישי בפסטיבל הזמר והפזמון 1960 עם השיר "ערב חג" שתורגם מערבית, אותו שרה יחד עם ג'ו עמר. היא זכתה פעמיים במקום הראשון בפסטיבל הזמר המזרחי בין השנים 1970 ל-1976, עם השירים "המלאך הטוב יופיע", ו"זמר בודד הוא הלב" המוכר בשם "עוד יום יבוא" שזכה לחידוש מספר שנים מאוחר יותר על ידי זוהר ארגוב והיה לאחד הלהיטים הראשונים שלו בתקליט "אלינור". נגר שיחקה גם בתיאטרון בית ליסין. בשנת 1970 נגר הוציאה אלבום שנקרא "השטיח המעופף" - כשם תוכנית הטלוויזיה שלה. נגר שיחקה לצד ז'אק כהן בהצגות הבידור "תפוס כפי יכולתך" (1972) ו"בעלי במילואים" (1974), בהפקת תיאטרון הזמן. היא השתתפה בתוכניות רדיו וטלוויזיה רבות, והנחתה תוכניות אירוח ותוכניות ילדים בטלוויזיה. בין השאר שיחקה בסרטים "בדרנית בחצות" (1977) ו"סופו של מילטון לוי" (1981), ובסדרות הטלוויזיה "עאדל וסמירה" ביחד עם ז'אק כהן (בתחילת שנות השבעים, בערבית), "השטיח המעופף" (במהלך שנות השבעים, בערבית), "וידאו וחצי" (בערבית), "מישל עזרא ספרא ובניו" (1983), "פרנקו וספקטור" (2003) ו"השיר שלנו" (2005). בשנת 2008 הופיעה כמנחה וכזמרת באירוע "בית בקהיר, בוסתן באלכסנדריה" במסגרת פסטיבל מספרי סיפורים. בקול ישראל הכירה את יעקב חזמה, שהיה עורך דין ומנהל השידורים בערבית בקול ישראל, ונישאה לו ב-1962. חזמה שימש גם כעורך העיתון הישראלי בערבית "אל-אנבא". הם היו נשואים עד למותו ב-11 באוגוסט 1981. לנגר וחזמה נולדו שתי בנות, אחת מהן היא השחקנית-זמרת סיגי חזמה. לילית נגר, במיזם "אישים" לתיעוד היצירה הישראלית לילית נגר, במסד הנתונים הקולנועיים IMDb (באנגלית) לילית נגר, באתר "אידיבי", מאגר הידע העברי לקולנוע ישראלי ועולמי לילית נגר, באתר זמרשת לילית נגר, באתר שירונט לילית נגר, באתר ספוטיפיי לילית נגר, באתר MusicBrainz (באנגלית) לילית נגר, דף שער בספרייה הלאומית לילית נגר, באתר MOOMA (בארכיון האינטרנט) נגר תופיע לצד פלפל אל-מצרי ואחרים, מעריב, 28 בספטמבר 1961 על פי ראיון עמו בגל"צ מ-2013, לרגל יום הולדתו ה-90 בדרנית בחצות, אתר הבמה ההצלחה הכבירה של החפלה המצרית, "בית בקהיר בוסתן באלכסנדריה"
פילולאוס

פילולאוס איש קרוטון (ביוונית: Φιλόλαος;‏ 480 – 405 לפנה"ס), מתמטיקאי ופילוסוף יווני קדם סוקרטי. פילולאוס היה מחשובי הפילוסופים של האסכולה הפיתגוראית. בדיאלוג האפלטוני פיידון מצוין שפילולאוס חי בתבאי ועזב אותה לפני מותו של סוקרטס. לפי תפיסת העולם של פילולאוס, במקום הקרוב ביותר למרכז היקום, ב"אנטיכטון" כוכב לכת בלתי נראה, לאחר מכן הארץ, הירח, השמש וחמישה כוכבי לכת ומעבר להם הרקיע ועליו קבועים הכוכבים שאינם נעים. מעבר לרקיע יש קיר של "אתר" לוהט שסוגר את היקום מכל הכיוונים ומשמש כמקור אור שני. פילולאוס היה הראשון שהעלה את הרעיון שהארץ מקיפה את השמש, ולא להפך. מדיה וקבצים בנושא פילולאוס בוויקישיתוף פילולאוס באנציקלופדיה לפילוסופיה של סטנפורד (באנגלית) פילולאוס, באתר אנציקלופדיה בריטניקה (באנגלית) ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
בעיית וייטהד

בתורת החבורות, בעיית וייטהד היא השאלה הבאה: האם כל חבורה אבלית A {\displaystyle A} שעבורה מתקיים התנאי Ext 1 ( A , Z ) = 0 {\displaystyle {\text{Ext}}^{1}(A,\mathbb {Z} )=0} , היא חבורה אבלית חופשית? (הסימון Ext 1 {\displaystyle {\text{Ext}}^{1}} מתייחס לפונקטור הנגזר Ext). בעיה זו נחשבה לאחת הבעיות המרכזיות בתורת החבורות, עד שהתברר ב-1971 שהיא בלתי כריעה במסגרת האקסיומות הרגילות של תורת הקבוצות. פירושו של התנאי Ext 1 ( A , Z ) = 0 {\displaystyle {\text{Ext}}^{1}(A,\mathbb {Z} )=0} הוא שכל הרחבה 1 → Z → B → A → 1 {\displaystyle 1\to \mathbb {Z} \to B\to A\to 1} , מתפצלת. במילים אחרות, לכל חבורה אבלית B {\displaystyle B} ואפימורפיזם f : B → A {\displaystyle f:B\to A} שהגרעין שלו הוא חבורה ציקלית אינסופית, קיים מונומורפיזם g : A → B {\displaystyle g:A\to B} כך שההרכבה f ∘ g {\displaystyle f\circ g} היא העתקת הזהות של A {\displaystyle A} . אם A {\displaystyle A} מקיימת תנאים אלו, היא נקראת חבורת וייטהד. בעיית וייטהד, אם כך, שואלת האם כל חבורת וייטהד היא חופשית (אין לחבורות האלה קשר לחבורות K 1 {\displaystyle {\text{K}}_{1}} או SK 1 {\displaystyle {\text{SK}}_{1}} ). את השאלה הציג ג'ון וייטהד בשנות ה-50 של המאה ה-20, בהקשר לבעיית Cousin השנייה. תשובה חיובית עבור חבורות בנות מנייה ניתנה זמן קצר אחר-כך. ההתקדמות בקשר לחבורות גדולות יותר הייתה איטית, והבעיה נחשבה לאחת החשובות ביותר באלגברה. ב-1973 הראה שהרן שלח שהבעיה בלתי תלויה באקסיומות הרגילות של תורת הקבוצות, אקסיומות ZFC. ביתר פירוט, הוא הוכיח ש: אם כל הקבוצות ניתנות לבנייה, אז כל חבורת וייטהד היא חופשית; אם מניחים את אקסיומת מרטין ואת שלילת השערת הרצף, אז יש חבורות וייטהד לא חופשיות. אם מניחים שאקסיומות ZFC יוצרות מערכת עקבית, אז גם המערכת הכוללת את אקסיומת הבנייה, שקובעת שכל הקבוצות ניתנות לבנייה, היא עקבית. מצד שני, אקסיומת מרטין עקבית עם שלילת השערת הרצף. יחד, שתי התוצאות מראות שבעיית וייטהד אינה ניתנת להכרעה. תוצאה זו הייתה לחלוטין בלתי צפויה. קיומן של טענות בלתי כריעות היה ידוע מאז 1931, כאשר קורט גדל הוכיח את משפט האי-שלמות שלו. עם זאת, דוגמאות לטענות כאלה, שהבולטת שבהן היא השערת הרצף, היו בדרך כלל מוגבלות לתחומי תורת הקבוצות. הפעם הכתה האי-שלמות באחד המבצרים של המתמטיקה המודרנית, תורת החבורות. ב-1980 הראה שלח שגם אם מניחים את השערת הרצף, בעיית וייטהד נשארת בלתי כריעה. כמה וכמה תוצאות אחרות של אי-כריעות עבור בעיה זו המחישו באופן חד את התלות של התאוריה של החבורות האבליות שאינן בנות מנייה, באקסיומות של תורת הקבוצות שמעליהן מוגדרות החבורות. שלושים שנה לפתרון בעיית וייטהד – חוברת בעברית המתארת בפירוט את ההוכחה של שלח
דני פילת'

דניאל לויד דייבי (Daniel Lloyd Davey), המוכר בשם הבמה דני פילת' (Dani Filth) זמר בלאק מטאל אנגלי, סולן להקת קריידל אוף פילת'. קנה לעצמו שם בעולם המטאל, בזכות צרחותיו המתבצעות בקול דק וגבוה באופן קיצוני. דני פילת' נולד ב-25 ביולי 1973 בהרטפורד שבאנגליה, תחת השם דניאל לויד דייבי. דני פילת' היה חבר במספר להקות, ביניהן The Lemon Grove Kids, PDA ו-Feast of Excrement. בשנת 1991 הקים את להקת הבלאק מטאל קריידל אוף פילת', אשר לכבודה הוא לקח לעצמו את שם הבמה "פילת'". פילת' הוא כותב המילים והסולן של קריידל, והוא גם חבר הלהקה היחיד שנשאר מהקמתה. דני פילת' כתב ספר עם גאבין באדילי בשם The Gospel of Filth: A Black Metal Bible. בשנת 2001 שיחק פילת' בסרט קריידל אוף פיר ("Cradle Of Fear"). מדיה וקבצים בנושא דני פילת' בוויקישיתוף אתר האינטרנט הרשמי של דני פילת' דני פילת', במסד הנתונים הקולנועיים IMDb (באנגלית) דני פילת', באתר ספוטיפיי דני פילת', באתר Last.fm (באנגלית) דני פילת', באתר AllMusic (באנגלית) דני פילת', באתר MusicBrainz (באנגלית) דני פילת', אמן באתר Encyclopedia Metallum (באנגלית) דני פילת', באתר Discogs (באנגלית) דני פילת' באתר הרשמי של קריידל אוף פילת'
עצם הפיקה

עצם הפיקה (TA: Patella) היא עצם ססמואידית משולשת ועבה שחודה פונה מטה. זוהי העצם הססמואידית הגדולה ביותר בגוף האנושי. הפיקה משובצת בתוך גיד השריר הארבע ראשי ומופרקת עם העֱליים של עצם הירך. תפקידה העיקרי של עצם הפיקה הוא מנוף לפעולת השריר הארבע ראשי (בפשיטת הברך) על ידי הגדלת זווית החיבור שלו לגבששת השוקה. חלקו העליון של הפיקה מכונה בסיס הפיקה (Basis patellae) ובו נאחז גיד הארבע ראשי. מהחלק התחתון של הפיקה המכונה חוד הפיקה (Apex patellae) ממשיכה רצועת הפיקה ומתחברת לגבששת השוקה. מרבית חלקה האחורי של העצם הוא משטח מפרקי המחולק לפנים פיקתיים (Facies articularis patellae). ישנם פנים פיקתיים עליונים, אמצעיים ותחתונים שכל אחד מהם בא במגע ישיר עם העליים של עצם הירך בתלות בזווית מפרק הברך. עצמות - מונחים ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
רלטיביזם מוסרי

הרלטיביזם המוסרי או מוסר יחסי מהווה גישה פילוסופית בזרם הרלטביזם. לפיה, ערכים מוסריים אינם משקפים אמת מוחלטת או אוניברסלית, אלא תלוית מקום, זמן, אדם, תרבות, הקשר ועוד. יש המייחסים את הרלטיביזם המוסרי עד לזמנם של הסופיסטים באתונה, בהתאמה לדבריו של פרוטגורס כי "לכל הדברים האדם הוא קנה המידה". יש ומייחסים את המונח גם להוגה הדעות האיטלקי ניקולו מקיאוולי. עם זאת, הרלטיביזם המוסרי לרוב מתייחס לתנועה רחבה בהגות ובמחשבה המערבית שראשיתה כנראה באמצע המאה ה-19. אחד ההוגים המרכזיים שהטיפו לתפיסה רלטיביסטית של המוסר היה פרידריך ניטשה. במקביל נתן לזהות בספרות תנועה לכיוון מוסרי זה בעבודותיהם הספרותיות של דוסטויבסקי וטולסטוי (דבר המכונה נהיליזם פטרסבורגי). בעקבות ניטשה, התפתח הרלטיביזם המוסרי בראשיתו מתוך הרלטיביזם ההיסטורי. מאוחר יותר התבסס הרלטיביזם המוסרי על עבודותיו של הסוציולוג מקס וובר. במאה ה-20 התבסס הרלטיביזם המוסרי בפורומים אקדמיים בעיקר בזכות עבודותיהם של אנתרופולוגים. מראשית שנות ה-50 נעשה הרלטיביזם המוסרי רווח בקרב ההוגים המשתייכים לאסכולה הנקראת פוסטמודרניזם ביבשת. במקביל, הרלטיביזם המוסרי התפתח במסורת האנגלית בעקבות עבודותיו של הפילוסוף ג. א. מור. מחזיקי תפיסה זו מחזיקים בפילוסופיה המכונה אמוטיביזם הדוגלת במקורה של ההצדקה לפעילות המוסרית בתחושה הפסיכולוגית של בני האדם. רלטיביזם חברתי-תרבותי הוא מושג אנתרופולוגי, אשר מתבסס על נתון עובדתי, לפיו בעולם קיימות תרבויות שונות, חברות שונות, קהילות שונות, כולן בעלות אופי התנהגותי שונה וערכים שלא תואמים בהכרח את אלה של האחרות[דרוש מקור]. הגישה הרלטיבית-חברתית דוגלת בסובלנות[דרוש מקור], שכן, היא מושתתת על המחשבה שאין דרך אחת טובה לחיות את החיים בחברה[דרוש מקור]. מצדדי הגישה טוענים כי אף על פי שבחברה שלנו אנו מעדיפים לעשות דברים בדרך מסוימת, אין זה אומר שזו הדרך הטובה ביותר לעשות דברים אלו, אלא לכל היותר זו הדרך הטובה ביותר עבור חברה מסוימת זו [דרוש מקור]. גישה זו הופצה בפילוסופיה האנגלו-סאקסית בעקבות עבודתו של ג. א. מור בספרו "עקרונות האתיקה" כהמשך מסוים למסורת התועלתנית. מור סבר שההצדקה לכל פעילות מוסרית מקורה ברגש-פסיכולוגי אישי. טענתו של מור הייתה שהטוב הגדול ביותר יצמח כתוצאה מחישוב של הטובים הפסיכולוגים של בני-אדם במערכת נתונה ושיכלול של המצב הטוב ביותר האפשרי בהתבסס על עקרונות הלוגיקה והמתמטיקה. רלטיביזם היסטורי דוגל בהיעדר הצדקה א-היסטורית לעקרונות מוסר מסוימים בעקבות העבודה שההיסטוריה משתנה ואיתה הנורמות המוסריות. אין מאפיין נורמטיבי שמאחד את כלל הדוגלים ברלטיביזם היסטורי. אם להידרש לרלטיביזם התרבותי, המסתעף מהרלטיביזם המוסרי הכללי - בספרו הנודע "דלדולה של הרוח באמריקה" מקונן אלן בלום על הרלטיביזם המוסרי המוגזם שפשה לדעתו במוסדות ההשכלה הגבוהה בארצות הברית. כך למשל הוא כותב: "אם אני מציג בפניהם את השאלות השגרתיות, שתכליתן להביך אותם ולהניע אותם לחשוב, כגון, "אילו היית פקיד השלטון הבריטי בהודו, האם היית מתיר לילידי המקום, שתחת מרותך, לשרוף את האלמנה בהלוויית בעלה המת?" או שאינם משיבים, או שהם עונים, שהבריטים לא היו צריכים כלל, מלכתחילה, להימצא שם. אין זה משום שהם יודעים הרבה על אומות אחרות, או על זו שלהם. מטרת חינוכם איננה לעשותם מלומדים, כי אם לתת בידיהם מידה מוסרית – הפתיחות" (עמ' 24). מזל מוסרי רלטיביזם מוסרי, דף שער בספרייה הלאומית רלטיביזם מוסרי, באתר אנציקלופדיה בריטניקה (באנגלית) רלטיביזם מוסרי באנציקלופדיה המקוונת לפילוסופיה (באנגלית) אלאן בלום, דלדולה של הרוח באמריקה, עם עובד, 1994
עמיר (פירושונים)

האם התכוונתם ל... עמיר - עומר קטן, צרור קטן של שיבולים קצורות עמיר – קיבוץ בגליל אישים ששם משפחתם עמיר: אלי עמיר – סופר ישראלי אנדה עמיר-פינקרפלד – משוררת ילדים ישראלית ארנון עמיר – כדורסלן וכדורעפן עבר ישראלי גבריאל עמיר – נציב בתי הסוהר גיא עמיר – שחקן ותסריטאי דורון עמיר – קצין בחיל הים, מפקד שייטת הצוללות דן עמיר – פרופסור למתמטיקה, רקטור אוניברסיטת תל אביב, בנו של ישראל עמיר חגי עמיר – אחיו ושותפו של יגאל עמיר לרצח רבין יגאל עמיר – רוצחו של יצחק רבין יהוידע עמיר – רב רפורמי וחוקר מחשבת ישראל ירמי עמיר – עיתונאי ישראלי ישראל עמיר – מפקד חיל האוויר הישראלי הראשון עינת עמיר – אמנית וידאו, מיצג וסאונד ישראלית עמוס עמיר – טייס קרב בחיל האוויר הישראלי, אלוף הפלות, סגן מפקד חיל האוויר. בנה של אנדה עמיר-פינקרפלד רחבעם עמיר – מצנחני היישוב שמעון עמיר – פסיכולוג ישראלי-קנדי אמיר (פירושונים)
יושב על הגדר (אלבום)

יושב על הגדר הוא אלבום האולפן ה-19 של הזמר אריק איינשטיין, בשיתוף המוזיקאי יצחק קלפטר, שיצא בשנת 1982. זהו שיתוף הפעולה הראשון של איינשטיין וקלפטר, שעמו עבד עוד בתחילת שנות ה-70, כשקלפטר שימש כנגן גיטרה בהופעותיו. כל שירי האלבום הולחנו על ידי קלפטר. איינשטיין כתב שלושה שירים לאלבום ובהם: "בוקר טוב, אמיר" שנכתב על בנו אמיר, והשירים "יושב על הגדר" ו"רק איתך", שהיו גם בראש מצעד הפזמונים השבועי ברשת ג'. את שאר השירים כתבו נתן אלתרמן (מתוכם בלט "מבלי להפריע"), אברהם חלפי (מתוכם בלט "השיכור") ויצחק קלפטר (מתוכם בלט "בשבחי הסמבה"). את השיר "טירוף במה" כתב קלפטר במקור לגלי עטרי, שהקליטה אותו עוד לפני איינשטיין, בביצוע שיצא על גבי תקליט שדרים בלבד. בגרסה שהקליט איינשטיין מודגש תפקיד הסקסופון שניגן ירוסלב יעקובוביץ, כשבגרסת השיר שיצאה במהדורה הדיגיטלית ב-2019 אורך השיר ארוך בדקה וחצי מזו שבגרסה המקורית. על עטיפת האלבום מצולמים איינשטיין וקלפטר בחברת עובדי מסעדת "כתר המזרח". המוזיקה לשירים הולחנה על ידי יצחק קלפטר. אריק איינשטיין: שירה, מילים ל"יושב על הגדר", "בוקר טוב, אמיר", "רק איתך" יצחק קלפטר: לחנים, עיבודים, הפקה מוזיקלית, גיטרות, קולות ומילים ל"אתמול היה הרגע" "שבחי הסמבה" ו"טירוף במה" אלון נדל: גיטרה בס אלון הלל ומאיר ישראל: תופים משה לוי: עיבוד למיתרים, פרופט 5, סינתסייזר יוני רכטר: פנדר רודס שם טוב לוי: חליל ירוסלב יעקובוביץ: סקסופונים ורד קלפטר, יושי שדה וסלבדור ברזילאי: קולות רקע אורן פרלן, מוטי אדוני, סלבדור ברזילאי, ג'רמו ברזילאי, מורי ברזילאי: כלי הקשה קבוצה בראשותה של ישראלה וייזר: כלי מיתר מיכאל תפוח: מפיק עודד קליין: צילום עטיפה מנחם רגב: עיצוב עטיפה יעקב מורנו ואיתמר גפני: טכנאי הקלטה מידע על האלבום יושב על הגדר באתר MusicBrainz שמעון פרנס, פופ אריק איינשטיין וחברים, על התקליט "יושב על הגדר", כל העיר, 17 בספטמבר 1982 בועז כהן, למלך יש כתר, באתר זמן ישראל, 4 באוקטובר 2022
אביב זמר

אביב זמר (נולד ב-6 במרץ 1974) הוא שחקן תיאטרון וקולנוע, במאי ומשורר ישראלי. שיחק בתיאטרון הקאמרי של תל אביב משנת 2002 עד 2017 והיה חבר ושחקן בקבוצת תיאטרון דיוניסאה. שיחק בתיאטרון באר שבע בשנים 2011-2013 והיה ממקימי תיאטרון תא, מיזם רפרטוארי עצמאי. מופיע בתיאטרון צוותא ותיאטרון הסימטה משנת 2015. זמר סיים את לימודי המשחק בבית הספר הגבוה לאמנויות הבמה בית צבי בשנת 2002. בשנת 2003 בשיא האינתיפאדה השנייה, הופיע זמר ב"תשעים וחמש פעולות מוצדקות? אירוע לציון שנה לכליאתו של ותיק סרבני המצפון, יוני בן ארצי ולמחאה על כליאתם החוזרת ועל העמדתם לדין של סרבני המצפון" באולם צוותא, יחד עם שולמית אלוני, רומן ברונפמן, מאיר פעיל, מיכאל בן יאיר, תמר גוז'נסקי ואחרים. זמר השתתף בהצגות הבאות בתיאטרון הקאמרי: "אמא קוראז'", "כובע הקש האיטלקי", "עד ראייה", "טובים השניים", "קוויאר ועדשים", "המלט", "האב", "כסף עובר ושב", "קומדיה של טעויות", "ריצ'רד השלישי", "קזבלן", "כנר על הגג","פרוסט/ניקסון"," תעלת בלאומילך", "חשמלית ושמה תשוקה","סיפור הפרברים","כטוב בעיניכם". בתיאטרון גבעתיים השתתף בהצגה: "מסכות או לא להיות"; בתיאטרון באר שבע: "קן הקוקייה"; בתיאטרון הסימטה: "עכבארים", "הרווק", מן פנטזיה", "נראה אותך", "ג'רוזלם", "שביר", "סימביוזה". תיאטרון צוותא: "פקידת הקבלה","דמיון מודרך"," חשמלית ושמה תשוקה". תיאטרון תא: "גאולה". פסטיבל עכו 2019 "הקללה". עבודתו הראשונה כבמאי המחזה "עד ראייה" מאת יהושוע סובול בתיאטרון הסימטה ביפו בשיתוף עם תיאטרון תא (רפרטוארי עצמאי). אוקטובר 2021. חבר באקטורס סטודיו הישראלי ע"ש אמנון מסקין בניהולו של עודד קוטלר. חבר שחקן ובמאי בקבוצת תיאטרון תא בניהולו של אלחנן שפירא, (תיאטרון רפרטוארי עצמאי). בשנת 2005 הופיע בתפקיד אורח בעונה השנייה של הסדרה לתפוס את השמיים. בשנים 2006–2007 הופיע בתפקיד משני בעונות השלישית והרביעית של הסדרה השיר שלנו בתפקיד תומר, המפקח על חקירה בלהקה צבאית. שיחק בסרט "בוטיק פריז" בבימויו של מרקו כרמל. שיחק בסרט "ילדים של אף אחד" בבימויו של ארז תדמור. שיחק בסרט "סודה" בבימויו של ארז תדמור. בינואר 2017 יצא לאור ספר שיריו הראשון מילים בהוצאת מידן. בנובמבר 2019 יצא לאור ספר שיריו השני מפתחות בהוצאת מידן. במרץ 2021 יצא לאור ספר שיריו השלישי מתיילד בהוצאת מידן. ביוני 2022 יצא לאור ספר שיריו הרביעי חלקיקים בהוצאת מידן. באפריל 2024 יצא לאור ספר שיריו החמישי ורדים בחושך בהוצאת מידן. מדיה וקבצים בנושא אביב זמר בוויקישיתוף אביב זמר, במסד הנתונים הקולנועיים IMDb (באנגלית) ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
דווינה

דווינה המערבי או נהר הדאוגבה (לטבית: Daugava, גרמנית: Düna, פינית: Väinänjoki, רוסית: Западная Двина, בלארוסית: Заходняя Дзьвіна, Zachodniaja Dźvina) הוא נהר באירופה, הזורם בארצות: רוסיה, בלארוס ולטביה, שבה הוא הנהר העיקרי. הוא מהווה חלק מן הגבול הבינלאומי בין בלארוס ללטביה. אורך הנהר 1,020 ק"מ, ושטח האגן שלו 87,900 קמ"ר. הנהר מתחיל בגבעות ולדאי במחוז טבר ברוסיה ממשיך דרך מחוז סמולנסק, משם לבלארוס (חבל ויטבסק), לטגליה בלטביה, והעיר ריגה עד שנשפך למפרץ ריגה בים הבלטי. הנהר מחובר באמצעות תעלות לנהר הברזינה ולנהר הדנייפר. על הנהר נמצאות הערים החשובות: ויטבסק דאוגבפילס ריגה השם בשפה הרוסית, "דווינה המערבי" נועד להבחינו מנהר דווינה הצפוני. על הנהר שלושה סכרים הידרו-אלקטריים, ורביעי מתוכנן. מדיה וקבצים בנושא דווינה בוויקישיתוף דווינה, באתר אנציקלופדיה בריטניקה (באנגלית) ערך זה הוא קצרמר בנושא נהרות ונחלים ובנושא גאוגרפיה של אירופה. אתם מוזמנים לתרום לוויקיפדיה ולהרחיב אותו.
עכבישנים

עַכְּבִישָׁנִים (שם מדעי: Arachnida) היא מחלקה של יצורים יבשתיים ממערכת פרוקי-רגליים המונה כ-60 אלף מינים, ביניהם מיני העכבישים והעקרבים. רוב בני המחלקה חיים על האדמה ומיעוטם במים. כל העכבישנים חסרי מחושים, וגופם בנוי משני חלקים עיקריים: ראשחזה (Prosoma), עליו מצויים שישה זוגות גפיים, הכוללות (שני הראשונים נקראים יחד "גפי פה"): גפיים קדמיים הנקראים כליצרות, משמשים כצבת ובנויים למציצה או עקיצה. פֶּדִיפַּלפִּי (Pedipalpi), רגלי הבחנין, זוג גפיים הקבוע ליד הכליצרות. גפיים אלה משמשות כאברי חישה אשר עליהן יש שערות דקיקות ורגישות. לעיתים הן מכוסות קוצים רבים (למשל אצל העכשובאים); מפותחות לזוג צבתות (דוגמת העקרבאים ודמויי-העקרב); או כוללות כריות הצמדה (דוגמת האקריות) שלעיתים משמשות בתהליך הרבייה כאמצעי להעברת הזרע. ארבעה זוגות רגלי הליכה כשכל רגל בנויה משבעה פרקים וציפורניים. בחלק מהמינים משמשות הרגליים גם לטוויה. בטן (Opisthosoma). בקצה הבטן קיימת לעיתים התארכות המשמשת לעוקץ או לשוט. המחלקה כוללת את הסדרות: סדרה עקרבישאים (Amblypygi) סדרה עכבישאים (Araneae) סדרה Haptopoda - נכחדה סדרה קוצרים (Opiliones) סדרה עַכְּבִיסוּמָאִים (Palpigradi) סדרה Phalangiotarbi - נכחדה סדרה דמויי-עקרב (Pseudoscorpiones) סדרה Ricinulei סדרה Schizomida סדרה עקרבאים (Scorpiones) סדרה עכשובאים (Solifugae) סדרה עקרבי שוט (Thelyphonida) סדרה Trigonotarbida - נכחדה סדרה Uraraneida - נכחדה תת-מחלקת האקריות סדרה Opilioacariformes סדרה Holothyrida סדרה קרציות (Ixodida) סדרה Mesostigmata (אקרית החולדה) סדרה Trombidiformes סדרה Sarcoptiformes אקרית קוצר ממין Pachyloidellus goliath עקרבשוט דמוי עקרב עקרב עכשוב עכביש בעת התנשלות - הנֶשֶׁל הוא העצם החלבי מתחת לעכביש. מדיה וקבצים בנושא עכבישנים בוויקישיתוף עכבישנים, באתר ITIS (באנגלית) עכבישנים, באתר NCBI (באנגלית) עכבישנים, באתר האנציקלופדיה של החיים (באנגלית) עכבישנים, באתר GBIF (באנגלית) עכבישנים, באתר אנציקלופדיה בריטניקה (באנגלית) מִלּוֹן עַכְּבִישָׁנִים, באתר האקדמיה ללשון העברית, 2019 עַכְּבִישָׁנִים במילון בעלי חיים: עכבישנים (תשע"ט), 2019, באתר האקדמיה ללשון העברית האנציקלופדיה לחקלאות, כרך רביעי, עמ' 327
לוט (פירושונים)

האם התכוונתם ל... אישים לוט – דמות מקראית, בן אחיו של אברהם טרנט לוט – סנאטור רפובליקני ממיסיסיפי המלך לוט – מלך אגדי שמופיע באגדות המלך ארתור לואי לוט – בונה חלילים צרפתי ז'אן פול לוט – טניסאי צרפתי ז'וזף לוט – לשונאי צרפתי, מחלוצי חקר הברטונית ארתור ויליאם לוט – בנו של ז'וזף לוט, מפתח מערכת ניווט אתרים בצרפת מחוז לוט מחוז לוט וגארון נהר לוט (על שמו נקראים שני המחוזות) אחר לאוטה – כלי מיתר שהיה פופולרי בימי הביניים ותקופת הרנסאנס לוט (יחידת מדידה) – יחידת מידה עתיקה מבצע לוט – מבצע במלחמת העצמאות של ישראל שמטרתו חידוש הקשר היבשתי עם סדום לוט (חברת תעופה) – חברת תעופה פולנית לוט - שיר של יוני בלוך מתוך האלבום אולי זה אני לט - אחד ממיני זמרת הארץ לוטי
קזינו גלי אביב

קזינו גלי אביב היה מבנה שפעל כבית קפה על חוף ימה של תל אביב בין השנים 1922 עד 1936. הבניין תחם את כיכר הרברט סמואל, לימים כיכר הכנסת, ממערב, בעוד קצהו של רחוב אלנבי נושק לה ממזרח. היוזמה להקמת הבניין עלתה בשנת 1921 על ידי סלומון גריגורביץ' קזרנובסקי, יהודי אמיד מאודסה שפעל במרץ להקמת המקום שנחנך זמן קצר לאחר מכן. הוא התנה את הקמת המבנה בכך שיגיע כביש עד המבנה, ומאיר דיזנגוף, ראש העיר הראשון של תל אביב אישר לשנות את התוואי של רחוב אלנבי בקצהו הצפוני כך שיפנה שמאלה עד הים[דרוש מקור], מתאר הקיים עד היום. הבניין תוכנן על ידי האדריכל התל אביבי יהודה מגידוביץ' בסגנון אקלקטי, ונחשב באותה העת לאחד מהמבנים הססגוניים ביותר בישראל של אותה העת. על פי תוכניתו של המהנדס ארפד גוט הוקם המבנה על גבי כלונסאות בטון בחוף הים כשגשר צר מחבר בין החוף לבין המבנה. היו בבניין שלושה מפלסים, כאשר המפלס השני נועד למסעדה, והמפלס השלישי, הפתוח, כלל בית קפה וגינה. על פי חוזה ההקמה, קיבל קזרנובסקי תשלום קבוע על ההפעלה ואחוז מהרווחים. לאחר עונת ההפעלה הראשונה בקיץ 1922, הותר החוזה עם קזרנובסקי. לאחר ההפעלה התברר כי לא ניתן להפעיל את המקום בחורף בשל הסערות שגרמו לנזקים חוזרים ונשנים למבנה. עלויות התחזוקה היו גבוהות מההכנסות והמבנה עבר בין כמה ידיים. הבונה המקורי פשט רגל, והמבנה עבר לידי עיריית תל אביב שהחכירה אותו למרדכי וייסר ומשה אברבנל, הבעלים של קולנוע עדן. נשף הפתיחה התקיים במאי 1923. הם הפקידו את ניהול המקום בידיו של ירושלים סגל. על הקזינו הונפו דגל בריטניה ודגל ישראל. למרות שהמקום נקרא קזינו, לא נערכו בו הימורים, והוא שימש למעשה כמסעדה מפוארת, בר ורחבת ריקודים. המסעדה ובית הקפה נועדו למעמד העליון והמחירים היו בהתאם. ביקרו בו נכבדי האנגלים, בהם לורד אלנבי ואדוארד קית'-רוץ'. הבעלים לא ראו רווח מהמקום, והוא עבר לידי קואופרטיב של מלצרים שניהלו את המקום בשנים 1926 עד 1927. החוכר האחרון היה נחום גרינבלט שלמרות מאמציו הלך המקום והתדרדר. בשנת 1936, בעקבות סערה עזה שפקדה את חוף ימה של תל אביב, נפגעו יסודות הבניין והוא הפך מסוכן לאורחים ונסגר. ב-1939 החליטה העירייה להרוס אותו באמצעות פיצוץ לעיני קהל סקרנים. קזינו בת גלים מדיה וקבצים בנושא קזינו גלי אביב בוויקישיתוף על הקזינו באתר עיריית תל אביב ניר דודק, על השולחן, זינוק לאתמול: מסעדת הקזינו, באתר nrg‏, 25 במאי 2008 אפרת שקד,תערוכת בתי הקפה של תל אביב 1980-1920 תמונה של פנים המקום. אלאונורה לב, תל אביב מזדקנת, אתר מסע אחר קפוח זכיות של יוצר, דואר היום, 17 בספטמבר 1922 משה קולינסקי, העברית בקזינו גלי אביב, דואר היום, 14 במאי 1923 העברית בקזינו גלי אביב, דואר היום, 22 במאי 1923 ה.מ. הנציב העליון ביפו, דואר היום, 25 באוקטובר 1923 לורד אלנבי ורעיתו ביפו ות"א, דואר היום, 29 באפריל 1925 האדון קיטרוטש בתל אביב, דואר היום, 20 ביולי 1925 עירית תל אביב, נמסרת לחכירה הקזינו גלי אביב, דבר, 23 בדצמבר 1925 פתיחת הקזינו, דואר היום, 1 במאי 1930 במקום הזמנה פרטית, דבר, 12 במרץ 1937
זון

נגן Zune היה נגן מוזיקה ווידאו מבית מיקרוסופט. יצא לשוק לראשונה בארצות הברית ב-14 בנובמבר 2006, ובאירופה בשנת 2007. ייצורו הופסק רשמית בהודעה שפרסמה החברה ב-4 באוקטובר 2011. מיקרוסופט הגישה בקשה ל-USPTO (רישום פטנטים וסימנים מסחריים בארצות הברית) על רישום המותג Zune. ב-15 בספטמבר 2006 מיקרוסופט ערכה מסיבת עיתונאים עם שחרור הפרטים הרשמיים על נגן Zune. לנגן יהיה כונן קשיח בעל 30 ג'יגבייט, רדיו FM, מסך 3 אינץ' ורשת אלחוטית. הנגנים הראשונים שווקו בשלושה צבעים: שחור, חום ולבן. הנגן ינגן מוזיקה ווידאו אשר תומכים בקודקים H.264, MP3, WMA, WMV, MPEG4, JPEG ו-AAC. מיקרוסופט תשתמש במערכת ניהול זכויות דיגיטלי להגנת התוכן במערכת Zune. הנגן אינו תומך ב-Microsoft PlaysForSure או במערכת ניהול הזכויות הדיגיטליות FairPlay. מיקרוסופט הודיעה על חנות מוזיקה בשם Zune Marketplace שתשתלב בנגן Zune. החנות תכלול מיליוני שירים למכירה. בספטמבר 2007 הוכרז הזון 2.0. הנגנים מסדרת זון 2.0 באו בשתי סדרות. הסדרה הראשונה הייתה נגן המבוסס על זיכרון פלאש שבא בנפחים של: 2, 4 ו-8 ג'יגה והסדרה השנייה הייתה נגן המבוסס על זיכרון דיסק קשיח הבא בנפח 30 או 80 ג'יגה. בספטמבר 2008 הוציאה מיקרוסופט את נגני הזון 3.0 שבאים בנפחים של 4.8 ו-16 ג'יגה בייט, המבוססים על זיכרון פלאש, ונגני דיסק קשיח בנפחים של 80 ו-120 ג'יגה בייט. הנגנים מגרסה 3.0 כוללים אפשרות להורדת שירים ישירות מה-WIFI דרך ה־Zune Marketplace וכן שירים המושמעים ברדיו. נגן מדיה נייד. Cowon יצרן נגני מדיה ניידים מתחרה. iPod נגן מדיה נייד מתחרה. מדיה וקבצים בנושא זון בוויקישיתוף אתר האינטרנט הרשמי של זון אתרים רשמיים: אתר Zune Arts בלוג ZuneInsider(הקישור אינו פעיל) אתר ZuneGuy דיווחים לעיתונות מאמרים: אייל מנגד, vgames, דילמה: איך נקרא בעברית ל-Zune, הנגן של מיקרוסופט?, באתר ynet, 23 ביולי 2006 ניב ליליאן, נגן ה-Zune: ניצחון לשיתוף הקבצים, באתר ynet, 6 בדצמבר 2006 דניס ויטצבסקי‏, להתראות, Zune: מיקרוסופט מפסיקה את ייצור נגן המולטימדיה שלה, באתר וואלה, 4 באוקטובר 2011 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.